CELEX: 62018CA0198
Language: el
Date: 2019-11-21 00:00:00
Title: Υπόθεση C-198/18: Απόφαση του Δικαστηρίου (τέταρτο τμήμα) της 21ης Νοεμβρίου 2019 [αίτηση του Högsta domstolen (Σουηδία) για την έκδοση προδικαστικής αποφάσεως] – CeDe Group AB κατά KAN Sp. z o.o. υπό πτώχευση (Προδικαστική παραπομπή – Κανονισμός (ΕΚ) 1346/2000 – Άρθρα 4 και 6 – Διαδικασίες αφερεγγυότητας – Εφαρμοστέο δίκαιο – Διαδικασία εκδόσεως ευρωπαϊκής διαταγής πληρωμής – Μη πληρωμή απαιτήσεως εκ συμβάσεως πριν από την πτώχευση – Ένσταση συμψηφισμού στηριζόμενη σε απαίτηση εκ συμβάσεως γεγενημένη πριν από την πτώχευση)

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/3
            
         
      Απόφαση του Δικαστηρίου (τέταρτο τμήμα) της 21ης Νοεμβρίου 2019 [αίτηση του Högsta domstolen (Σουηδία) για την έκδοση προδικαστικής αποφάσεως] – CeDe Group AB κατά KAN Sp. z o.o. υπό πτώχευση
      (Υπόθεση C-198/18) (1)
      
      (Προδικαστική παραπομπή - Κανονισμός (ΕΚ) 1346/2000 - Άρθρα 4 και 6 - Διαδικασίες αφερεγγυότητας - Εφαρμοστέο δίκαιο - Διαδικασία εκδόσεως ευρωπαϊκής διαταγής πληρωμής - Μη πληρωμή απαιτήσεως εκ συμβάσεως πριν από την πτώχευση - Ένσταση συμψηφισμού στηριζόμενη σε απαίτηση εκ συμβάσεως γεγενημένη πριν από την πτώχευση)
      (2020/C 27/03)
      Γλώσσα διαδικασίας: η σουηδική
      
         Αιτούν δικαστήριο
      
      Högsta domstolen
      
         Διάδικοι στην υπόθεση της κύριας δίκης
      
      CeDe Group AB
      κατά
      KAN Sp. z o.o. υπό πτώχευση
      
         Διατακτικό
      
      Το άρθρο 4 του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας, όπως τροποποιήθηκε με τον κανονισμό (ΕΚ) 788/2008 του Συμβουλίου, της 24ης Ιουλίου 2008, έχει την έννοια ότι δεν έχει εφαρμογή επί αγωγής η οποία ασκείται από τον σύνδικο μιας υπό πτώχευση εταιρίας, εγκατεστημένης σε ένα πρώτο κράτος μέλος, αφορά την καταβολή του τιμήματος εμπορευμάτων παραδοθέντων σε εκτέλεση συμβάσεως συναφθείσας πριν από την έναρξη της διαδικασίας αφερεγγυότητας κατά της εταιρίας αυτής και στρέφεται κατά της αντισυμβαλλομένης εταιρίας, η οποία είναι εγκατεστημένη σε ένα δεύτερο κράτος μέλος.
      
         (1)  ΕΕ C 190 της 4.6.2018.